CELEX: 62006TJ0406
Teenuste riigihange
Direktiivi 2003/87/EÜ alusel asutatud registrisüsteemi tugiteenuste riigihange
Pakkuja pakkumuse tagasilükkamine
Otsus sõlmida leping teise pakkujaga
Ilmne hindamisviga
Põhjendamiskohustus
Kahju hüvitamise nõue

Esiteks nõue tühistada komisjoni 19. oktoobri 2006. aasta otsus lükata tagasi hageja pakkumus hankemenetluses, mis puudutab
direktiivi 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu
direktiivi 96/61/EÜ (ELT L 275, lk 32) alusel asutatud registrisüsteemi ja ühenduse sõltumatu tehingute registri pidamise,
tehnilise hoolduse ja kasutajatoe teenuseid (ELT 2006, S 102), samuti tühistada otsus sõlmida leping teise pakkujaga, ning
teiseks kahju hüvitamise nõue.
Resolutsioon
1.
Jätta hagi rahuldamata.
2.
Mõista komisjoni kohtukulud välja Evropaïki Dynamiki – Proigmena Systimata Tilepikoinonion Pliroforikis kai Tilematikis AE-lt,
kes ühtlasi kannab ise oma kohtukulud.